ai4bharat/Pralekha huggingface dataset:
অর্থমন্ত্রক
জিএসটি-র নিয়ম আরো সহজ করা হবে, বলেন অর্থ মন্ত্রকের প্রধান উপদেষ্টা
কলকাতা, ৪ আগস্ট, ২০১৮
ক্রমাগত সংস্কার চলতে থাকার পর আজকে পণ্য ও পরিষেবা করের কাঠামো এক বছর আগে যা ছিল, তার থেকে অনেকটাই সহজ হয়েছে।ভবিষ্যতে পণ্য ও পরিষেবা করের নিয়ম-কানুন আরো সহজ করা হবে বলে জানান কেন্দ্রীয় অর্থ মন্ত্রকের প্রধান অর্থনৈতিক উপদেষ্টা সঞ্জীব সান্যাল। ভারত চেম্বার অফ কমার্সের একটি আলোচনাসভায় তিনি জানান যে রপ্তানিক্ষেত্রে অগ্রিম করের রিফান্ড ও প্রযুক্তিগত ত্রূটির সমস্যাগুলির সমাধান হয়েছে।
“জিএসটি’তে সংস্কার করা খুবই জটিল পদ্ধতি যা করতে রাজ্যগুলির সম্মতির প্র্য়োজন হয়” বলে শ্রী সান্যাল মন্তব্য করেন। ভবিষ্যতে জিএসটি এতটাই সহজ হতে পারে যে প্রত্যেকটি পণ্যের ওপ্র সমান হারে কর ধার্য করা হবে। কিন্তু তার জন্য করদাতার সংখ্যা ও কর আদায় বাড়াতে হবে এবং প্রত্যক্ষ করের ক্ষেত্রেও নিয়ম-কানুন সহজ করতে হবে। এই পরিবর্তনগুলি ক্রমে আনতে হবে বলেও তিনি মতপ্রকাশ করেন। এই প্রসঙ্গে শ্রী সান্যাল উল্লেখ করেন যে সপ্তাহ দুয়েক আগে সরকার নিজেদের দাখিল করা বেশ কিছু কর-সংক্রান্ত মামলা তুলে নিয়েছে।মানুষের আস্থা অর্জন করে সরকার কর-সংস্কারের কাজে এগোতে চায়, বলেন প্রধান অর্থনৈতিক উপদেষ্টা।
প্রধানমন্ত্রীরদপ্তর
বিজয় দিবসের প্রাক্কালে সেনা ভবনে ‘ঘরোয়া’ অভ্যর্থনায় যোগ দেন প্রধানমন্ত্রী
নয়াদিল্লি, ১৫ ডিসেম্বর ২০২২
বিজয় দিবসের প্রাক্কালে সেনা ভবনে ‘ঘরোয়া’ অভ্যর্থনায় যোগ দেন প্রধানমন্ত্রী শ্রী নরেন্দ্র মোদী।
প্রধানমন্ত্রী এক ট্যুইটে বলেছেন –
“বিজয় দিবসের প্রাক্কালে সেনা ভবনে ‘ঘরোয়া’ অভ্যর্থনায় যোগ দিয়েছি। ১৯৭১-এর যুদ্ধে সেনাবাহিনীর শৌর্য ও বীরত্বের কথা ভারত কোনদিন ভুলবে না।”
(PG/AB/DM
প্রতিরক্ষামন্ত্রক
২০২২ সালের পদ্ম সম্মানে ভূষিত দ্বিতীয় দলটির জাতীয় যুদ্ধ স্মারক ভ্রমণ ; ভারতের শহীদদের প্রতি শ্রদ্ধা নিবেদন
নয়াদিল্লী, ২৯ মার্চ, ২০২২
২০২২এ পদ্ম সম্মানে ভূষিত দ্বিতীয় দলটি আজ নতুন দিল্লীর জাতীয় যুদ্ধ স্মারক ভ্রমণ করেছেন। রাষ্ট্রপতি শ্রী রামনাথ কোবিন্দ গতকাল দু-জনকে পদ্ম বিভূষণ, ৯ জনকে পদ্মভূষণ এবং ৫৪ জনকে পদ্মশ্রী সম্মানে সম্মানিত করেছেন। আজ যাঁরা জাতীয় যুদ্ধ স্মারকে ভ্রমণ করেছেন তাঁরা হলেন- পদ্ম বিভূষণ ডঃ প্রভা আর্তে, পোল্যান্ডের অধ্যাপক পদ্মশ্রী  মারিয়া কারজিস্তোফ বিরস্কি, থাইল্যান্ডের পদ্মশ্রী ডঃ চিরপাত প্রপান্দবিদ্যা, পদ্মশ্রী বাসন্তী দেবী, পদ্মশ্রী ধনেশ্বর ইনতি, পদ্মশ্রী গুরু টুলকু ঋণপোচে, পদ্মশ্রী ডঃ হরমহিন্দর সিং বেদী, পদ্মশ্রী সদগুরু ব্রহ্মেশানন্দ আচার্য স্বামীজি এবং পদ্মশ্রী আব্দুলখাদের ইমামসাব নাদাকাত্তিন।
পদ্ম সম্মানে ভূষিতদের স্বশস্ত্র বাহিনীর সাহসিকতা সম্পর্কে বিস্তারিত তথ্য জানানো হয়। জাতীয় যুদ্ধ স্মারকে আসা পদ্ম পুরস্কার প্রাপকরা সরকারের এই উদ্যোগকে স্বাগত জানান। তাঁরা বলেন, যুব সম্প্রদায় সহ জনগণের এই স্মারক দেখতে আসা উচিত এবং আমাদের সেনানীদের বীরত্ব সম্পর্কে অবহিত হওয়া প্রয়োজন। ২০২২এর পদ্ম সম্মানে সম্মানিত প্রথম দলের সদস্যরা ২২শে মার্চ এই স্মারক ভ্রমণ করেছেন।
CG/CB/NS
(Visitor Counter : 87
আয়ুষ
আজ শহরে “রান ফর আর্য়ুবেদ” ম্যারাথন দৌড় আয়োজিত হল
কলকাতা, ০৫ নভেম্বর, ২০১৮
আয়ুষ মন্ত্রকাধীন প্রতিষ্ঠান সেন্ট্রাল আর্য়ুবেদ রিসার্চ ইন্সটিটিউট ফর ড্রাগ ডেভেলপমেন্টের পক্ষ থেকে আজ আর্য়ুবেদ দিবস উপলক্ষে একটি ম্যারাথন দৌড়ের আয়োজন করা হয়। “আর্য়ুবেদের জন্য দৌড়” শীর্ষক সাড়ে তিন কিলোমিটারের এই দৌড়ে প্রতিষ্ঠানের ডাক্তার, কর্মী-আধিকারিকরা ছাড়াও বহু সাধারণ মানুষও অংশগ্রহণ করেন। সল্টলেকের করুণাময়ী মেলা প্রাঙ্গন থেকে বিকাশ ভবন হয়ে সেন্ট্রাল পার্ক পর্যন্ত
এই ম্যারাথন দৌড়ের উদ্বোধন করেন আর্য়ুবেদ গবেষণা প্রতিষ্ঠানটির অধিকর্তা ডঃ এম এন রাও এবং সুপার অধ্যাপক ম্রাদু গুপ্ত।
কেন্দ্রীয় আয়ুষ মন্ত্রকের পক্ষ থেকে গত ২০১৬-সালে আর্য়ুবেদ শাস্ত্রের প্রচার ও প্রসারের জন্য ধন্বন্তরী জয়ন্তী -র দিনটিকে ‘আর্য়ুবেদ দিবস’ হিসাবে ঘোষণা করা হয়। কেন্দ্রীয় সরকারের এই আর্য়ুবেদ গবেষণা প্রতিষ্ঠানটি ৫০ দিন আগে থেকে  আর্য়ুবেদের বিষয়ে সচেতনতা সৃষ্টি করতে এবং মানুষকে এই শাস্ত্রের প্রয়োগে যথার্থ চিকিৎসা সম্বন্ধে ওয়াকিবহাল করে তুলতে কলকাতা ও আশপাশের অঞ্চলে নানা রকম কর্মসূচির আয়োজন করেছে।
CG/SC/NS/…
(Visitor Counter : 82
তথ্যওসম্প্রচারমন্ত্রক
কলকাতা পিআইবি-তে কোয়ামি একতা সপ্তাহ উদযাপন
কলকাতা, ১৯ নভেম্বর, ২০১৮
কোয়ামি একতা সপ্তাহ উপলক্ষে কলকাতার প্রেস ইনফরমেশন ব্যুরোর দপ্তরে আজ এক অনুষ্ঠানের আয়োজন করা হয়। দেশে সাম্প্রদায়িক সম্প্রীতি ও জাতীয় সংহতি বজায় রাখার লক্ষ্যেই কোয়ামি একতা সপ্তাহ উদযাপন করা হয়ে থাকে। অনুষ্ঠানে পিআইবি-র অতিরিক্ত মহার্নিদেশক শ্রীমতি জেন নামচু বলেন, সমাজে সৌভাতৃত্ব ও সম্প্রীতির প্রসারে ধর্ম, সংস্কৃতি ও ভাষার প্রতি পারস্পরিক শ্রদ্ধা বজায় রাখার পাশাপাশি অন্যকে উপেক্ষা করা থেকেও বিরত থাকতে হবে। স্বাগত ভাষনে কার্যালয়ের যুগ্ম নির্দেশক শ্রী চিন্ময় চক্রবর্তী বলেন, বহু সাংস্কৃতিক এবং ধার্মিক বিবিধতাপূর্ণ সমাজে সহনশীলতা, সহাবস্হান এবং সৌভাতৃত্বের মূল্যবোধগুলির প্রতি আমাদের বহু প্রাচীন ঐতিহ্য ও আস্হাকে পুনঃপ্রতিষ্ঠার সুযোগ করে দেয় কোয়ামি একতা সপ্তাহ। তিনি আরও বলেন, দেশে সম্প্রীতি ও একতা বজায় রাখতে সকলকে একসঙ্গে কাজ করতে হবে।
বিশিষ্ট পন্ডিত শ্রী জামাল আহমেদ জামাল প্রাচীন ধর্মগ্রন্হ ভগবৎ গীতা, রামায়ন এবং পবিত্র কোরান থেকে একাধিক অংশ উদ্ধৃত করে বলেন, সমস্ত ধর্মই সৌভাতৃত্ব ও মানবতার মূল্যবোধের ব্যাপারে একই আদর্শ শেখায়। তিনি আমাদের সমাজে সম্প্রীতি ও সংহতির গুরুত্বের কথা বিশেষভাবে উল্লেখ করেন। এই উপলক্ষ্যে প্রকাশনা বিভাগের সহকারি নির্দেশক শ্রী খুরশিদ মল্লিক এবং বিশিষ্ট লেখক ও কবি শ্রী আবুল বাশার ধর্মনিরপক্ষতা বজায় রাখার ক্ষেত্রে প্রকৃত ও সম্ভাব্য বিপদগুলির মোকাবিলায় ভারতের অন্তর্নিহিত শক্তি ও দৃঢ়তার বিভিন্ন দিক তুলে ধরেন।
সাম্প্রদায়িক সম্প্রীতি এবং জাতীয় ঐক্য ও সংহতি বজায় রাখার লক্ষ্যে তথা জাতীয়তাবোধের প্রসারে প্রতি বছর ১৯ থেকে ২৫ নভেম্বর পর্যন্ত সপ্তাহটি দেশ জুড়ে কোয়ামি একতা সপ্তাহ বা জাতীয় সংহতি সপ্তাহ হিসাবে উদযাপন করা হয়।
সংহতি সপ্তাহ উদযাপনের অঙ্গ হিসাবে পিআইবি কলকাতা কার্যালয়ের আধিকারিক ও কর্মীরা সমাজে জাতীয় সংহতি ও সম্প্রীতির প্রসারে শপথ গ্রহণ করেন। সঙ্গীত ও নাটক বিভাগের পক্ষ থেকে সাংস্কৃতিক অনুষ্ঠানের আয়োজন করা হয়।
CG/BD/NS/…
(Visitor Counter : 245
প্রধানমন্ত্রীরদপ্তর
গান্ধীজীর জন্ম সার্ধ শতবার্ষিকী উদযাপন উপলক্ষে গঠিত জাতীয় কমিটির দ্বিতীয় বৈঠকে প্রধানমন্ত্রীর ভাষণ
নয়াদিল্লি, ১৯ ডিসেম্বর, ২০১৯
প্রধানমন্ত্রী শ্রী নরেন্দ্র মোদী আজ রাষ্ট্রপতি ভবনে জাতীয় কমিটির দ্বিতীয় কমিটির বৈঠকে ভাষণ দেন।
রাষ্ট্রপতি এই বৈঠকে সভাপতিত্ব করেন। উপ-রাষ্ট্রপতি, কেন্দ্রীয় মন্ত্রিসভার সদস্য, বিভিন্ন রাজ্যের মুখ্যমন্ত্রী, বিশিষ্ট গান্ধীবাদীরা সহ কমিটির অন্যান্য সদস্যরা এই বৈঠকে যোগ দেন। কমিটির অন্যতম সদস্য তথা একমাত্র বিদেশি প্রধানমন্ত্রী পর্তুগালের মিঃ আন্তোনিয় কোস্তা বৈঠকে উপস্থিত ছিলেন।
রাষ্ট্রপতি তাঁর ভাষণে আয়োজক কমিটির প্রশংসা করেন। জাতির জনকের ১৫০তম জন্মবার্ষিকী উদযাপনকে একটি ‘জনআন্দোলন’ – এর রূপ দিতে প্রধানমন্ত্রীর প্রত্যক্ষ নজরদারিতে কমিটি কাজ করছে। স্বচ্ছ ভারত উদ্যোগের মতো এখানেও প্রধানমন্ত্রী ব্যক্তিগতভাবে পৃষ্ঠপোষকতা করছেন এবং একবার ব্যবহারযোগ্য প্লাস্টিক নিষিদ্ধকরণের উদ্যোগ সহ পরিবেশ রক্ষার মতো বিভিন্ন ক্ষেত্রে মহাত্মা গান্ধীর শিক্ষার বার্তা জনমানসে ছড়িয়ে দিচ্ছেন।
প্রধানমন্ত্রী সংস্কৃতি মন্ত্রকের প্রকাশিত একটি বই রাষ্ট্রপতিকে উপহার দেন। বিদেশ দপ্তর সঙ্কলিত এই বইটিতে বিশ্বের ১২৬ জন বিশিষ্ট ব্যক্তি গান্ধীজীর শিক্ষা সম্পর্কে তাঁদের অভিজ্ঞতার কথা লিখেছেন। বৈঠক চলাকালীন ‘গান্ধী@১৫০’ বিশ্ব জুড়ে উদযাপন উপলক্ষে একটি স্বল্প দৈর্ঘ্যের চলচ্চিত্র প্রদর্শিত হয়।
প্রধানমন্ত্রী শ্রী নরেন্দ্র মোদী অনুষ্ঠানে প্রথম বৈঠকে সদস্যদের বিভিন্ন পরামর্শের উল্লেখ করেন, যা মহাত্মা গান্ধীর ভাবনার ওপর ভিত্তি করে জনসাধারণের অংশগ্রহ্ণের মাধ্যমে, এই গান্ধী জয়ন্তী উদযাপনে সহায়ক হবে।
প্রধানমন্ত্রী বলেন, সারা বিশ্ব আজ গান্ধীজীকে জানতে চায় এবং তাঁকে গ্রহণ করতে চায়। সেই কারণে মহাত্মা গান্ধীর প্রাসঙ্গিকতা ও দর্শন সারা পৃথিবীকে জানাতে ভারত দায়বদ্ধ।
পর্তুগালের প্রধানমন্ত্রী ভারত ও পর্তুগালে সারা বছর ব্যক্তিগত উদ্যোগে এই উদযাপনে অংশ নেওয়ার জন্য শ্রী মোদী তাঁকে ধন্যবাদ জানান।
প্রধানমন্ত্রী জোর দিয়ে বলেন, ‘গান্ধী@১৫০’ শুধু একটি বছরের আয়োজন নয়, প্রতিটি নাগরিকের গান্ধী দর্শনের বিষয়ে জানা প্রয়োজন এবং আগামীতে তাঁদের জীবনে সেই দর্শনকে প্রয়োগ করতে হবে। তিনি আরও বলেন, সরকারি উদ্যোগে এই উদযাপন বিভিন্ন সময়ে আয়োজন করা হচ্ছে। এর ফলে, এই অনুষ্ঠানে জনগণের অংশগ্রহণ আরও বৃদ্ধি পাচ্ছে, যা প্রতিটি ভারতবাসীর কাছে গর্বের বিষয়।
প্রধানমন্ত্রী লালকেল্লা থেকে তাঁর পূর্ব ভাষণের কথা স্মরণ করেন, যেখানে তিনি প্রতিটি দেশবাসীকে স্থানীয় জিনিস কেনার আহ্বান জানিয়েছিলেন। গান্ধী দর্শনের মূল ভাবনাই হ’ল – দেশ গঠন ও দেশের সমৃদ্ধির জন্য সাহায্য করা। তিনি ২০২২ সাল, যখন দেশ স্বাধীনতার ৭৫ বছর উদযাপন করবে, সেই সময় পর্যন্ত সকল নাগরিককে তাঁদের জীবনে এই ভাবনায় প্রভাবিত হওয়ার আহ্বান জানান।
প্রধানমন্ত্রী বলেন, রাজ্যসভার সদ্যসমাপ্ত অধিবেশন, যা ছিল ২৫০তম অধিবেশন, সেখানে সদস্যরা তাঁদের স্থানীয় ভাষায় বক্তব্য রাখার সিদ্ধান্ত নেন, যা দেশের কাছে অত্যন্ত গর্বের। তিনি বলেন, আমরা যখন গান্ধীজীর বার্তাকে আন্তর্জাতিক স্তরে নিয়ে যাচ্ছি, তখন সারা দেশের সাধারণ মানুষের মধ্যে সেই বার্তার প্রাসঙ্গিকতা উপলব্ধী করাতে একযোগে কাজ করতে হবে।
মহাত্মা গান্ধী বিশ্বাস করতেন, প্রত্যেক মানুষেরই দেশের প্রতি দায়িত্ব রয়েছে। একে অন্যের প্রতি বিশ্বাসযোগ্য হলে মৌলিক অধিকার নিশ্চিত হবে বলে প্রধানমন্ত্রী উল্লেখ করেন। ভাষণের শেষে শ্রী মোদী বলেন, দেশের স্বপ্ন পূরণে প্রত্যেকের নিজস্ব কর্তব্য নিজের পন্থায় পালন করা উচিৎ।
CG/CB/SB
(Visitor Counter : 52
প্রতিরক্ষামন্ত্রক
প্রতিরক্ষা সচিব গোয়ায় অফশোর পেট্রোল ভেসেল সক্ষম'কে জলে ভাসিয়েছেন
নতুন দিল্লি, ১৭ মার্চ, ২০২২
প্রতিরক্ষা সচিব ডঃ অজয় কুমার ভারতীয় উপকূলরক্ষী বাহিনীর জাহাজ সক্ষম'কে গত ১৬ মার্চ, ২০২২ গোয়ায় জলে ভাসিয়েছেন। ১০৫ মিটার অফশোর পেট্রোল ভেসেলসের এটি পঞ্চম জাহাজ। ওইদিন ভারতীয় উপকূল রক্ষী বাহিনীর মহা নির্দেশক শ্রী ভি এস পাঠানিয়া সহ অন্যান্য আধিকারিকরাও উপস্থিত ছিলেন। ' সক্ষম' শব্দটির অর্থ ক্যাপাবল বা দক্ষ।
এই জাহাজটি গোয়া শিপইয়ার্ড লিমিটেডের মাধ্যমে দেশীয়ভাবে নকশা করা হয়েছে। এতে উন্নত প্রযুক্তি, নেভিগেশন, যোগাযোগ সরঞ্জাম, সেন্সর এবং অন্যান্য যন্ত্রপাতি লাগানো রয়েছে। জাহাজটিতে একটি ৩০ মিলিমিটার ২-এ ৪২ মেডাক বন্দুক এবং দুটি ১২.৭ মিলিমিটার স্টাবিলাইজড রিমোট কন্ট্রোল গান এফসিএস সহ লাগানো হবে। এছাড়াও রয়েছে ইন্টিগ্রেটেড ব্রিজ সিস্টেম, ইন্ট্রিগেটেড প্লাটফর্ম ম্যানেজমেন্ট সিস্টেম, পাওয়ার মানেজমেন্ট সিস্টেম এবং হাই পাওয়ার এক্সটার্নাল ফায়ার ফাইটিং সিস্টেম। জাহাজটিতে একটি টুইন ইঞ্জিন হেলিকপ্টার এবং বোর্ডিং অপারেশন সহ উচ্চগতির নৌকা বহন করার জন্য নকশা তৈরি করা হয়েছে। এই জাহাজটি সমুদ্রের তেল ছড়িয়ে পড়া রোধে সীমিত দূষণ প্রতিক্রিয়া সরঞ্জাম বহন করতে সক্ষম।
জাহাজটি প্রায় ২,৩৫০ টন ওজনের। সর্বোচ্চ গতি ২৬ নটিক্যাল মাইল। জাহাজটিতে রয়েছে অত্যাধুনিক সাজ সরঞ্জাম।
ভারতীয় উপকূলরক্ষী বাহিনী কাছে আসার পরেই জাহাজটি কচিতে থাকবে। উপকূলবর্তী অঞ্চলের নজরদারির কাজে এটিকে ব্যবহার করা হবে। জাহাজটিতে দশজন আধিকারিক এবং ৯৫ জন নাবিক থাকতে পারবেন। 'সক্ষম' জাহাজটির নেতৃত্ব দিচ্ছেন ডেপুটি ইন্সপেক্টর জেনারেল পি রাজেশ।
CG/ SB
(Visitor Counter : 104
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রক, কোভিড – ১৯ এর দ্বিতীয় ঢেউয়ের প্রেক্ষিতে রাজ্য় ও কেন্দ্রশাসিত অঞ্চলগুলিকে ঝুঁকিপূর্ণ গোষ্ঠীদের প্রতি নজর রাখার বিষয়ে পরামর্শ দিয়েছে
নতুন দিল্লি, ২১শে মে, ২০২১
সরকার, মহিলা, শিশু, প্রবীণ নাগরিক, তপশিলী জাতি ও উপজাতি শ্রেণিভুক্ত নাগরিক এবং যাঁরা মানব পাচার চক্রের শিকার হয়ে কোনো জায়গায় আশ্রয় নিয়েছেন, তাঁদের উপর কোনো অন্যায়, অবিচার বা অপরাধ হলে তার বিরুদ্ধে দ্রুত পদক্ষেপ নেওয়ার জন্য গুরুত্ব দেয়।
কোভিড – ১৯ মহামারির দ্বিতীয় ঢেউয়ের ফলে এই সব ঝুঁকিপূর্ণ গোষ্ঠীর সদস্যরা যাতে সমস্যার সম্মুখীন না হন, তার জন্য কেন্দ্রীয় স্বরাষ্ট্র মন্ত্রক, রাজ্যগুলিকে বিশেষভাবে সতর্ক থাকতে পরামর্শ দিয়েছে। কোভিড – ১৯ মহামারির কারণে যেসব শিশু তাদের মা-বাবাকে হারিয়ে অনাথ হয়ে পড়েছে, মন্ত্রক, তাদের প্রতি বিশেষ গুরুত্ব দিতে বলেছে। প্রবীণ নাগরিকদের চিকিৎসা পরিষেবা, সুরক্ষা ও নিরাপত্তা নিশ্চিত করার পাশাপাশি তপশিল জাতি ও উপজাতি শ্রেণিভুক্ত নাগরিকরা যাতে সরকারের বিভিন্ন সুযোগ সুবিধা পান, সেদিকে নজর রাখতে পরামর্শ দেওয়া হয়েছে।
মন্ত্রক, রাজ্য ও কেন্দ্রশাসিত অঞ্চলগুলিকে পুলিশ বিভাগের সঙ্গে বিভিন্ন দপ্তর ও সংস্থার সমন্বয় গড়ে তোলার উপর গুরুত্ব দিয়েছে। থানায় মহিলাদের সাহায্য করার জন্য হেল্প ডেস্ক, মানব পাচার প্রতিরোধে জেলায় বিশেষ ইউনিট তৈরি করার পরামর্শ দেওয়া হয়েছে। ন্যাশনাল ক্রাইম রেকর্ড ব্যুরো, রাজ্য ও কেন্দ্রশাসিত অঞ্চলগুলিকে বিভিন্ন ব্যবস্থাপনার বিষয়ে জানিয়েছে। এর মধ্যে রয়েছে : - রাজ্যগুলির মধ্যে তথ্য আদান – প্রদানের জন্য ক্রাইম্যাক বা ক্রাইম মাল্টি সেন্টার এজেন্সি, ক্রাইম অ্যান্ড ক্রিমিনাল ট্র্যাকিং নেটওয়ার্ক অ্যান্ড সিস্টেম  ব্যবহার করে অনলাইনের মাধ্যমে নিখোঁজ ব্যক্তিদের খোঁজ পেতে জাতীয় ব্যবস্থা, ইউনিফি অ্যাপ ব্যবহার করে নিখোঁজ ব্যক্তি, অজ্ঞাত পরিচয় মৃতদেহের ছবির মাধ্যমে পুলিশকে হারিয়ে যাওয়া মানুষের বিষয়ে তথ্য প্রদান। কেন্দ্রীয় স্বরাষ্ট্র মন্ত্রক, রাজ্য ও কেন্দ্রশাসিত অঞ্চলগুলিকে অনলাইনের মাধ্যমে বিভিন্ন সুযোগ – সুবিধাগুলিকে কাজে লাগিয়ে ঝুঁকিপূর্ণ মানুষদের জন্য বিভিন্ন উদ্যোগ গ্রহণের পরামর্শ দিয়েছে। কোভিড – ১৯ এর কারণে তৃতীয় লিঙ্গের মানুষদের নিরাপত্তার বিষয়ে সম্প্রতি যে সাধারণ পরিচালন বিধি ঘোষিত হয়েছে, মন্ত্রক, এই প্রসঙ্গে সেবিষটিও উল্লেখ করেছে। রাজ্য ও কেন্দ্রশাসিত অঞ্চলগুলিকে নাগরিকদের সুবিধার জন্য এগুলি ব্যবহার করতে পরামর্শ দেওয়া হয়েছে।
CG/CB/SFS
(
প্রতিরক্ষামন্ত্রক
কলকাতায় ১২৯ তম ডুরান্ড কাপ শুরু হল
কলকাতা, ৩ আগস্ট, ২০১৯
এশিয়ার সবথেকে পুরোন ফুটবল টুর্নামেন্ট ডুরান্ড কাপ শুক্রবার থেকে শুরু হল। ১২৯ তম ডুরান্ড কাপের উদ্বোধন হল “ফুটবলের মক্কা” কলকাতার বিবেকানন্দ যুবভারতী ক্রীড়াঙ্গনে। এই উপলক্ষে উদ্বোধনী অনুষ্ঠানে প্রধান অতিথি হিসেবে উপস্থিত ছিলেন পশ্চিমবঙ্গের মুখ্যমন্ত্রী শ্রীমতী মমতা বন্দোপাধ্যায়। সেনাবাহিনীর পূর্বাঞ্চলীয় প্রধান লেফটেন্ট্যান্ট জেনারেল এম এম নারাভানে সহ সেনাবাহিনী ও রাজ্য সরকারের উচ্চ পদস্থ আধিকারিকরাও ওই অনুষ্ঠানে উপস্থিত ছিলেন। উদ্বোধনী ম্যাচটি হল মোহনবাগান ও মহামেডান স্পোর্টিং ক্লাবের মধ্যে।
বিশ্বের তৃতীয় এবং এশিয়ার প্রথম ফুটবল টুর্নামেন্ট ডুরান্ড কাপ তিন বছর বন্ধ থাকার পর ফুটবলপ্রেমীদের কাছে এবছর আবার ফিরে এল।১৮৮৮ সালে প্রথম ডুরান্ড কাপে বিজয়ী হয়েছিল রয়াল স্কাউটস ফিউজিলিয়রস। আর প্রথম ভারতীয় দল হিসেবে এই খেতাব পায় মোহনবাগান౼ ১৯৪০ সালে। ২০১৬ সালে শেষবার ডুরান্ড কাপ বিজয়ী দল ছিল ‘আর্মি গ্রীণস’। এই বছর এই টুর্নামেন্টে আইএসএল এর প্রথম সারির দলগুলি সহ মোট ১৬টি দল খেলবে।
চিফ অফ স্টাফ কমিটির চেয়ারম্যানের অনুপ্রেরণায়, ভারতীয় সেনা , নৌবাহিনী, আর বায়ুসেনার প্রধানদের উতসাহে ‘ডুরান্ড ফুটবল টুর্নামেন্ট সোসাইটি’ এ বছর ১২৯তম ডুরান্ড কাপ টুর্নামেন্টের আয়োজন করেছে। এই কাজে সেনাবাহিনীর পূর্বাঞ্চলীয় প্রধান, পশ্চিমবঙ্গ সরকার, সর্বভারতীয় ফুটবল ফেডারেশন এবং ইন্ডিয়ান ফুটবল অ্যাসোশিয়েশন  সাহায্য করছে।
SSS/CB
(Visitor Counter : 94
প্রধানমন্ত্রীরদপ্তর
নমো অ্যাপ – এর মাধ্যমে দেশবাসীর সঙ্গে যুক্ত থাকতে পারা আমার কাছে অত্যন্ত সৌভাগ্যের বিষয়: প্রধানমন্ত্রী
নয়াদিল্লি, ১২ মে, ২০২৩
নমো অ্যাপ – এর বিভিন্ন দিক তুলে ধরে লোকসভার সাংসদ কর্ণেল রাজ্যবর্ধন রাঠোরের করা এক ট্যুইটের প্রত্যুত্তরে প্রধানমন্ত্রী বলেছেন, “"#NaMoApp – এর মাধ্যমে কোটি কোটি দেশবাসীর সঙ্গে নিরন্তর যোগাযোগ রাখাটা আমার কাছে অত্যন্ত সৌভাগ্যের বিষয়”।
PG/MP/SB
(
প্রধানমন্ত্রীরদপ্তর
অক্ষয় তৃতীয়ার শুভেচ্ছা প্রধানমন্ত্রীর
নয়াদিল্লি, ২২ এপ্রিল, ২০২৩
অক্ষয় তৃতীয়া উপলক্ষে দেশবাসীকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী।
প্রধানমন্ত্রী তাঁর ট্যুইটে বলেন;
“অক্ষয় তৃতীয়া উপলক্ষে দেশবাসীকে শুভেচ্ছা। মাঙ্গলিক কাজ শুরুর সঙ্গে যুক্ত এই উৎসব সকলের জীবনে সুখ, সমৃদ্ধি ও সুস্বাস্থ্য নিয়ে আসুক এই কামনা করি।
PG/PM/NS
(
ক্রেতা, খাদ্যএবংগণবন্টনমন্ত্রক
পেঁয়াজের দাম এবং উপলব্ধতার জন্য পদক্ষেপ গ্রহণ
নতুন দিল্লি, ২৩ অক্টোবর, ২০২০
সেপ্টেম্বর মাসের দ্বিতীয় সপ্তাহের পর থেকে পেঁয়াজের দাম ক্রমশই উর্ধ্বমুখী রয়েছে। এই দামের ওপর লাগাম টানতে একাধিক কার্যকরি পদক্ষেপ গ্রহণ করা হয়েছে। কেন্দ্রীয় উপভোক্তা বিষয়ক দপ্তর ড্যাশ বোর্ডের মাধ্যমে প্রত্যেক দিন পেঁয়াজের দাম বৃদ্ধির বিষয়টি পর্যবেক্ষণ করছে। এই উর্ধ্বমুখী দামের প্রবণতা বন্ধ করার জন্য দ্রুত কার্যকরি পদক্ষেপ গ্রহণ করা হয়েছে।
নিত্য প্রয়োজনীয় পণ্য সামগ্রী  আইন ২০২০ অনুযায়ী অতিরিক্ত সাধারণ মূল্য বৃদ্ধির আওতায় মজুত সীমা নির্ধারণের বিষয়টি নিয়ে আসা হয়েছে। ২১শে অক্টোবর পর্যন্ত সাড়া ভারতবর্ষে একেক জায়গায় পেঁয়াজের একেক খুজরো দাম পরিলক্ষিত হয়েছে। গত বছরের তুলনায় এবছর পেঁয়াজের দাম প্রায় ২২.১২ শতাংশ বৃদ্ধি পেয়েছে। যেখানে গত বছর খুজরো বাজারে কেজি পিছু পেঁয়াজের দাম ৪৫ টাকা ৩৩ পয়সা ছিল, সেখানে এখন তা বেড়ে ৫৫ টাকা ৬০ পয়সা হয়েছে। এই হিসেব অনুযায়ী গত ৫ বছরে খুজরো বাজারে পেঁয়াজের দামের ক্ষেত্রে ১১৪.৯৬ শতাংশ বৃদ্ধি পেয়েছে। তবে, পেঁয়াজের মজুতের ক্ষেত্রে সীমা নির্ধারণ করে দেওয়া গেছে। পাইকারি বিক্রেতা ৩১শে ডিসেম্বর পর্যন্ত ২৫ মেট্রিক টন পেঁয়াজ মজুত রাখতে পারবে। অন্যদিকে, খুচরো বিক্রেতা এই সময়সীমা পর্যন্ত ২ মেট্রিক টন পেঁয়াজ মজুত রাখতে পারবে।
দাম বৃদ্ধির প্রবণতার দিকে লক্ষ্য রেখে গত ১৪ই সেপ্টেম্বর সরকার খরিফ মরশুমে পূর্ব এশীয় দেশগুলিতে পেঁয়াজ রপ্তানির ওপর নিষেধাজ্ঞা ঘোষণা করে। এই পদক্ষেপ গ্রহণের ফলে খুচরো বাজারে পেঁয়াজের মূল্যবৃদ্ধি কিছুটা লাগাম টানা যায়। তবে, মহারাষ্ট্র, কর্ণাটক, অন্ধ্রপ্রদেশ এবং মধ্যপ্রদেশের পেঁয়াজ উৎপাদিত জেলাগুলিতে ভারি বৃষ্টিপাতের খবরে খরিফ ফসলের ব্যাপক ক্ষয়ক্ষতির আশঙ্কা নিয়ে উদ্বেগ তৈরি হয়।
আবহাওয়া সংক্রান্ত এই খবরের জেরে পেঁয়াজের দাম কিছুটা হলেও বৃদ্ধি পায়। বর্তমান পরিস্থিতি মোকাবিলায় সরকার পেঁয়াজের বাফার্স স্টকের ক্ষেত্রে পদক্ষেপ গ্রহণ করেছে। গত বছরের তুলনায় এবছরে বাফার্স স্টকের পরিমাণ প্রায় দ্বিগুণ করা হয়েছে।
খোলা বাজারে যাতে আরও বেশি করে পেঁয়াজ বিক্রি করা সম্ভব হয় তার জন্য পদক্ষেপ নেওয়া হয়েছে। এই পদক্ষেপ গ্রহণের ফলে পেঁয়াজের দামে অনেকটাই লাগাম পড়ানো গেছে। খরিফ ফসল মান্ডিতে আসতে শুরু করেছে। অনুমান করা যায়, খুব শীঘ্রই মান্ডিগুলিতে ৩৭ লক্ষ মেট্রিক টন পেঁয়াজ আমদানি হবে। এর ফলে, পেঁয়াজের উপলব্ধতা আরও সহজ হয়ে উঠবে। পেঁয়াজ আমদানি সুনিশ্চিত করে তুলতে সংশ্লিষ্ট দেশগুলির ব্যবসায়ীদের সঙ্গে ভারতীয় হাই কমিশন যোগাযোগ রেখে চলেছে। ভারতীয় বন্দরে আমদানিকৃত পেঁয়াজ পৌঁছানোর সঙ্গে সঙ্গে যাতে তা দ্রুত সঠিক জায়গায় পৌঁছে যায় তার জন্য সরকার কার্যকরি পদক্ষেপ গ্রহণ করেছে। বেসরকারি ব্যবসায়ীদের পেঁয়াজ আমদানির সুবিধা প্রদান ছাড়াও সরকার এও সিদ্ধান্ত নিয়েছে যে, এবার থেকে চাহিদা ও ঘাটতির পার্থক্য পূরণ করতে লাল পেঁয়াজ আমদানি শুরু করবে। অসাধু ব্যবসায়ী, কালোবাজারি রোধে এবং সরবরাহ শৃঙ্খল বজায় রাখতে ১৯৮০ সালের নিত্য প্রয়োজনীয় পণ্য সামগ্রি আইন অনুযায়ী যথাযথ ব্যবস্থা গ্রহণ করা হবে।
CG/SS/SKD
(
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভার দেশে উৎপাদিত অশোধিত তেল বিক্রির প্রক্রিয়াকে নিয়ন্ত্রণ মুক্ত করার প্রস্তাবে অনুমোদন
নয়াদিল্লি, ২৯ জুন, ২০২২
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয়ক কমিটি দেশে উৎপাদিত অশোধিত তেল বিক্রির প্রক্রিয়াকে নিয়ন্ত্রণ মুক্ত করার প্রস্তাবে অনুমোদন দিয়েছে। সরকার সিদ্ধান্ত নিয়েছে পয়লা অক্টোবর থেকে অশোধিত তেল বরাদ্দ করার ক্ষেত্রে কোনো বিধি-নিষেধ থাকবেন না। এরফলে তেল উত্তোলক এবং উৎপাদক সংস্থাগুলির তাদের পণ্য বাজারজাত করার জন্য সিদ্ধান্ত গ্রহণে কোনো সমস্যা হবে না। সরকার, সরকারের নির্ধারিত প্রতিষ্ঠান অথবা সরকারি সংস্থাকে অশোধিত তেল বিক্রির ক্ষেত্রে যে শর্তগুলি রয়েছে তা গ্রাহ্য হবে না। তেল উত্তোলক এবং উৎপাদক সংস্থাগুলি অশোধিত তেল দেশের বাজারে বাধাহীনভাবে বিক্রি করতে পারবে। রয়্যালটি, সেস ইত্যাদির মতো সরকারি রাজস্ব চুক্তি অনুযায়ী সমানভাবে নির্ধারিত হবে। তবে আগের মতই তেল রপ্তানীর কোনো অনুমতি দেওয়া হবে না।
এই সিদ্ধান্তের ফলে অর্থনীতি চাঙ্গা হবে, তেল ও গ্যাস ক্ষেত্রে বিনিয়োগে আকর্ষণ বাড়বে। ২০১৪ সাল থেকে বিভিন্ন সংস্কারমূলক উদ্যোগ বাস্তবায়িত করতে যে পদক্ষেপগুলি নেওয়া হয়েছে তার সঙ্গে সাযুজ্য রেখে এই সিদ্ধান্ত কার্যকর হবে। সহজ ব্যবসা-বাণিজ্য নিশ্চিত করার পাশাপাশি সংশ্লিষ্ট শিল্পের পরিচালনগত ক্ষেত্রে আরও নমনীয় সিদ্ধান্ত নিতে সুবিধা হবে।
প্রেক্ষাপট
সরকার গত ৮ বছর ধরে তেল উত্তোলন এবং উৎপাদন ক্ষেত্রে বিভিন্ন সংস্কারমুখী উদ্যোগ গ্রহণ করেছে। এর মধ্যে উল্লেখযোগ্য গ্যাসের মূল্য নির্ধারণ এবং বাজারজাত করার ক্ষেত্রে স্বাধীনতা, বৈদ্যুতিন নিলাম প্রক্রিয়ায় এক প্রতিযোগিতামূলক পরিবেশে গ্যাসের মূল্য নির্ধারণ এবং হাইড্রোকার্বন এক্সপ্লোরেশন লাইসেন্সিং পলিসি অনুযায়ী রাজস্ব ভাগ করে নেওয়ার চুক্তি। বিভিন্ন নিলাম প্রক্রিয়ায় প্রচুর ব্লকে তেল ও গ্যাস উত্তোলনের অনুমতি দেওয়া হয়েছে। এর ফলে, ২০১৪র আগে যে পরিমান গ্যাস উত্তোলন হতো, বর্তমানে তার পরিমান প্রায় দ্বিগুণ হয়েছে। ২০১৯এর ফেব্রুয়ারি থেকে সর্বোচ্চ উৎপাদনের ওপর গুরুত্ব দিয়ে বিভিন্ন সংস্কার কার্যকর করা হচ্ছে, এক্ষেত্রে দুর্গম উপত্যকাগুলিতে উত্তোলনের ক্ষেত্রে রাজস্ব দিতে হবে না।
PG/CB/NS
(
নারীওশিশুবিকাশমন্ত্রক
কেন্দ্রীয় মহিলা ও শিশুকল্যাণ মন্ত্রী রাজ্য/ কেন্দ্রশাসিত অঞ্চলগুলির জাতীয় সম্মেলনে পৌরহিত্য করলেন
নতুন দিল্লি, ০ ১ সেপ্টেম্বর, ২০২১
কেন্দ্রীয় মহিলা ও শিশুকল্যাণ মন্ত্রী শ্রীমতী স্মৃতি জুবিন ইরানী গুজরাটের কেভাডিয়ায় গত ৩০ ও ৩১ আগস্ট অনুষ্ঠিত জাতীয় সম্মেলনে পৌরহিত্য করেন। এই সম্মেলনে বিভাগীয় প্রতিমন্ত্রী ডঃ মহেন্দ্রভাই মুঞ্জপারা সহ রাজ্য/ কেন্দ্রশাসিত অঞ্চলগুলির মহিলা ও শিশুকল্যাণ দপ্তরের মুখ্য সচিবরা অংশ নেন।
কেন্দ্রীয় সরকারের বিভিন্ন কর্মসূচির কার্যকর রূপায়ণ ও সুষ্ঠু পরিচালনার ক্ষেত্রে বিভিন্ন দিক নিয়ে আলাপ আলোচনার উপযুক্ত মঞ্চ এই জাতীয় সম্মেলন।
স্ট্যাচু অফ ইউনিটিতে ভারতের লৌহপুরুষ ও মহান চিন্তাবিদ সর্দার বল্লভভাই প্যাটেলকে শ্রদ্ধা জানিয়ে গতকাল মঙ্গলবার মূল অনুষ্ঠানের সূচনা হয়। কেন্দ্রীয় মন্ত্রী শ্রীমতী ইরানী, সর্দার প্যাটেলকে শ্রদ্ধা জানিয়ে অনুষ্ঠানের সূচনা করেন।
সম্মেলনে মন্ত্রকের উচ্চ পদস্থ আধিকারিকরা তিনটি গুরুত্বপূর্ণ বিষয় নিয়ে বিস্তারিত ব্যাখ্যা করেন। পরে, শ্রীমতী ইরানী সম্মেলনে মূল ভাষণ দেন। তিনি পুষ্টি মিশনের দ্বিতীয় পর্যায়ের রূপায়ণ নিয়ে সন্তোষ প্রকাশ করেন। তিনি জানান, পয়লা সেপ্টেম্বর থেকে পোষণ মাস শুরু হতে চলেছে। এই প্রেক্ষিতে তিনি সমস্ত রাজ্য ও কেন্দ্রশাসিত অঞ্চলগুলিকে এই কর্মসূচীতে সক্রিয়ভাবে অংশগ্রহণের আহ্বান জানান। অঙ্গনওয়াড়ি কেন্দ্রগুলির পরিকাঠামোর উন্নয়নে রাজ্যগুলিকে অনুরোধ জানিয়ে শ্রীমতী ইরানী পোষণ মাস চলাকালীন মোবাইল ফোন ও প্রয়োজনীয় সরঞ্জাম সরবরাহের কথা উল্লেখ করেন।
প্রধানমন্ত্রী শ্রী নরেন্দ্র মোদী মহিলা কেন্দ্রিক উন্নয়নের যে পরিকল্পনা নিয়েছেন তার গুরুত্ব উল্লেখ করে শ্রীমতী ইরানী জানান, কর্মরত মহিলাদের হোস্টেল গড়ে তোলার বিষয়ে চিন্তাভাবনা করা হচ্ছে। ভিন্ন রাজ্যে গিয়ে যে সমস্ত মহিলা ও কম বয়সী মেয়েরা কর্মসূত্রে থাকেন তাদের সুবিধার্থেই এই উদ্যোগ গ্রহণ করা হচ্ছে। মিশন শক্তি অভিযানের গুরুত্বের কথা উল্লেখ করে তিনি ওয়ান স্টপ সেন্টার-এর সংখ্যা আরও বাড়ানোর ওপর গুরুত্ব দেন, যাতে দেশের বাকি জেলাগুলিতেও মহিলাদের সাহায্যের জন্য এধরণের কেন্দ্র গড়ে তোলা যায়।
বিভাগীয় প্রতিমন্ত্রী ডঃ মুঞ্জপারা বলেন, এই সম্মেলন প্রকৃত পক্ষেই দেশের যুক্তরাষ্ট্রীয় কাঠামোর আদর্শকেই প্রতিফলিত করে।
CG/BD/SKD/
(Visitor Counter : 179
যোগাযোগওতথ্যপ্রযুক্তিমন্ত্রক
সি-ডট’এর ৩৮তম প্রতিষ্ঠা দিবস
নয়াদিল্লী, ৪ সেপ্টেম্বর, ২০২১
যোগাযোগ মন্ত্রকের টেলি যোগাযোগ দপ্তরের টেলিকম সংক্রান্ত গবেষণা ও উন্নয়ন সংস্থা সেন্টার ফর ডেভেলপমেন্ট অফ টেলিম্যাটিক্স  গতকাল ৩৮তম প্রতিষ্ঠা দিবস উদযাপন করেছে।
সি-ডট তার প্রতিষ্ঠা দিবস উপলক্ষ্যে টেলিকম পরিষেবা এবং তথ্য যোগাযোগ প্রযুক্তি শিল্পের সমসাময়িক বিভিন্ন বিষয় নিয়ে কারিগরি কর্মশালা এবং সেমিনারের আয়োজন করে। কোভিড মহামারীর কারণে সি-ডট এবছর ভার্চুয়াল পদ্ধতিতে আন্তর্জাতিক প্রযুক্তি সম্মেলনের আয়োজন করেছিল। জিবি মিমামসি স্মারক বক্তৃতায় ভবিষ্যতের টেলিকম প্রযুক্তি নিয়ে বিশেষজ্ঞরা মতবিনিময় করেছেন। কেন্দ্রীয় ডিজিটাল কমিউনিকেশন কমিশনের চেয়ারম্যান শ্রী অংশু প্রসাদ সম্মেলনের উদ্বোধন করেন। শ্রী প্রকাশ বলেন ফোরজি এলটিই কোর গড়ে তুলতে সি-ডটের ইঞ্জিনিয়াররা উদ্যোগী হয়েছেন। বিএসএনএল পরিষেবায় এর ফলে সুবিধা হবে। তিনি আরও জানান ফাইভ-জি দেশীয় প্রযুক্তির জন্যও নানা উদ্যোগ নেওয়া হয়েছে। এর মধ্য দিয়ে প্রধানমন্ত্রীর আত্মনির্ভর ভারত অভিযান সফল হবে। অনুষ্ঠানে ডিজিটাল কমিউনিকেশন্স কমিশনের সদস্য শ্রী দীপক চর্তুবেদী টেলি যোগাযোগ ব্যবস্থাপনার বিভিন্ন সমস্যার দেশীয় পদ্ধতিতে সমাধানের ওপর গুরুত্ব দেন। এর মাধ্যমে জাতীয় নেটওয়ার্ক শক্তিশালী হওয়ার পাশাপাশি আর্থ-সামাজিক ক্ষেত্রে বিকাশ ঘটবে।
সম্মেলনে কমন অ্যালার্টিং প্রোটেকল গবেষণাগারের উদ্বোধন করা হয়। এছাড়াও টেলি-যোগাযোগ ক্ষেত্রের প্রযুক্তির বিভিন্ন বিষয় নিয়ে বিস্তারিত আলোচনা হয়েছে।
CG/CB/NS
(Visitor Counter : 172
প্রধানমন্ত্রীরদপ্তর
রাজস্থানের নাগৌরে সড়ক দুর্ঘটনায় জীবনহানিতে প্রধানমন্ত্রীতে শোক প্রকাশ
নয়াদিল্লি, ৩১ অগাস্ট, ২০২১
প্রধানমন্ত্রী শ্রী নরেন্দ্র মোদী রাজস্থানের নগৌরে এক সড়ক দুর্ঘটনায় জীবনহানিতে গভীর শোক প্রকাশ করেছেন।
এক ট্যুইটে প্রধানমন্ত্রী বলেছেন, “রাজস্থানে নাগৌরে মর্মান্তিক সড়ক দুর্ঘটনায় অত্যন্ত দুঃখীত। এই ঘটনায় যাঁরা প্রাণ হারিয়েছেন, তাঁদের পরিবার-পরিজনের প্রতি সমবেদনা জানাই। আহতদের দ্রুত আরোগ্য কামনা করি: PM @narendramodi”
CG/BD/SB
(
প্রধানমন্ত্রীরদপ্তর
আগামী ৬ আগস্ট এক ঐতিহাসিক উদ্যোগে প্রধানমন্ত্রী দেশজুড়ে ৫০৮টি রেল স্টেশনের পুনর্নির্মাণের ভিত্তিপ্রস্তর স্থাপন করবেন
অমৃত ভারত স্টেশন প্রকল্পের আওতায় ২৪ হাজার ৪৭০ কোটি টাকারও বেশি ব্যয়ে স্টেশনগুলিকে নতুন করে গড়ে তোলা হবে
শহরের দুই দিকের সঙ্গে যথাযথ সংযুক্তিকরণ ঘটিয়ে স্টেশনগুলিকে ‘সিটি সেন্টার’ হিসেবে গড়ে তুলতে মাস্টার প্ল্যান প্রণয়ন করা হচ্ছে
রেল স্টেশনকে কেন্দ্র করে সামগ্রিক নগরোন্নয়নের সার্বিক সংযুক্ত দৃষ্টিভঙ্গি গ্রহণ করা হয়েছে
স্থানীয় সংস্কৃতি, ঐতিহ্য ও স্থাপত্যের ভিত্তিতে স্টেশন ভবনগুলি গড়ে তোলা হবে
নতুন দিল্লি, ৪ আগস্ট, ২০২৩
প্রধানমন্ত্রী শ্রী নরেন্দ্র মোদী আগামী ৬ আগস্ট বেলা ১১টায় এক ঐতিহাসিক উদ্যোগে ভিডিও কনফারেন্সিং-এর মাধ্যমে দেশজুড়ে ৫০৮টি রেল স্টেশনের পুনর্নির্মাণের ভিত্তিপ্রস্তর স্থাপন করবেন।
প্রধানমন্ত্রী প্রায়শই অত্যাধুনিক গণ পরিবহণ ব্যবস্থার প্রয়োজনীয়তার উপর জোর দেন। রেল যেহেতু দেশের সাধারণ মানুষের পছন্দের পরিবহণ মাধ্যম, তাই তিনি রেল স্টেশনগুলিতে বিশ্বমানের সুযোগ সুবিধার ব্যবস্থা করার উপর বিশেষ গুরুত্ব আরোপ করেছেন। এই ভাবনা চিন্তা থেকেই দেশজুড়ে ১ হাজার ৩০৯টি রেল স্টেশনকে নতুনভাবে গড়ে তুলতে অমৃত ভারত স্টেশন প্রকল্পের সূচনা হয়েছে।
এই প্রকল্পের অঙ্গ হিসেবে প্রধানমন্ত্রী ৫০৮টি রেল স্টেশনের পুনর্নির্মাণের ভিত্তিপ্রস্তর স্থাপন করবেন। এজন্য ২৪ হাজার ৪৭০ কোটি টাকারও বেশি ব্যয় হবে। শহরের দুই দিকের সঙ্গে যথাযথ সংযুক্তিকরণ ঘটিয়ে স্টেশনগুলিকে ‘সিটি সেন্টার’ হিসেবে গড়ে তুলতে মাস্টার প্ল্যান প্রণয়ন করা হচ্ছে। রেল স্টেশনকে কেন্দ্র করে সামগ্রিক নগরোন্নয়নের সার্বিক সংযুক্ত দৃষ্টিভঙ্গি গ্রহণ করা হয়েছে।
যে ৫০৮টি স্টেশনকে পুনর্নির্মাণের জন্য বেছে নেওয়া হয়েছে, সেগুলি ছড়িয়ে আছে ২৭টি রাজ্য ও কেন্দ্রশাসিত অঞ্চলে। এর মধ্যে উত্তরপ্রদেশ ও রাজস্থানে ৫৫টি করে, বিহারে ৪৯টি, মহারাষ্ট্রে ৪৪টি, পশ্চিমবঙ্গে ৩৭টি, মধ্যপ্রদেশে ৩৪টি, অসমে ৩২টি, ওড়িশায় ২৫টি, পাঞ্জাবে ২২টি, গুজরাট ও তেলেঙ্গানায় ২১টি করে, ঝাড়খণ্ডে ২০টি, অন্ধ্রপ্রদেশ ও তামিলনাড়ুতে ১৮টি করে, হরিয়ানায় ১৫টি এবং কর্ণাটকে ১৩টি স্টেশন রয়েছে।
এই স্টেশনগুলিতে যাত্রী স্বাচ্ছন্দের আধুনিক ব্যবস্থা, সুপরিকল্পিত যান সঞ্চালন, বিভিন্ন পরিবহণ মাধ্যমের সংযুক্তিকরণ এবং যাত্রীদের দিশা নির্দেশের সুন্দর ব্যবস্থা থাকবে। স্থানীয় সংস্কৃতি, ঐতিহ্য ও স্থাপত্যের ভিত্তিতে স্টেশন ভবনগুলি গড়ে তোলা হবে।
AC/SD/SKD
(